

**PLANINSKO DRUŠTVO BREŽICE**

**vas vabi na**

**40. pohod po**

**BREŽIŠKI PLANINSKI POTI**

**v nedeljo, 30. 3. 2025, ob 9.00 uri**

**Zbor pohodnikov na parkirišču pred cerkvijo na Čatežu ob Savi**

Krožna pot nas bo vodila iz Čateža na **Šentviško goro (386 m)**, od tam pa skozi naselje Žejno na **Veliki Cirnik (630 m)**. Po krajšem počitku se bomo spustili v Globočice, kjer nam bodo Martinovi pripravili toplo malico. Pot nadaljujemo skozi Mrzlavo vas do Čateža.

Slika, ki vsebuje besede risanje, skica, besedilo, otroška umetnost

Vsebina, ustvarjena z umetno inteligenco, morda ni pravilna.**Pot ni zahtevna in je primerna za otroke**

**in DRUŽINE**

Pohodniki naj imajo planinska oblačila in obutev,

priporočamo pohodne palice.

Pohod bosta vodila vodnika PZS **Marko Gramc** in **Tine Vimpolšek.**

Na **Turistični kmetiji pri Martinovih** v Globočicah

bodo za pohodnike pripravili malice:

**1. malica: porcija odojka ali jagnjetine,** čebula, domači kruh / **10 €**

**2. malica: ričet s suhim mesom ali brez mesa,** domači kruh **/ 8 €**

Kdor se ne bo naročil na malico pri Martinovih, naj ima nekaj hrane in pijače s sabo v nahrbtniku, saj je celotna pot dolga 5 ur.

Priporočljiva je **prijava** zaradi rezervacije prostora in naročila malice pri Martinovih. Prijave se zbirajo do **vključno** **sobote, 29. 3. 2025** na telefon **040 870 622** (pošlji sms z imenom, priimkom, in če boste malicali, napišite številko malice ali pokličite za več informacij)

Pri Martinovih vam bodo članice društva postregle topli čaj.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**